«5В061200 – Метеорология» мамандығы бойынша «Синоптикалық метеорология» базалық пәндері бойынша Оракова Г.О., Мунайтпасова А.Н. дайындаған «Синоптикалық метеорология» (1-бөлім) атты оқу құралына

**ПІКІР**

Оракова Г.О., Мунайтпасова А.Н. дайындаған «Синоптикалық метеорология» (1-бөлім) атты оқу құралы оқу бағдарламасына сәйкес жазылған. Бұл оқулықта синоптикалық метеорология пәнінің негізгі әдістері, синоптикалық талдаудың техникасы, метеорологиялық шамалар алқаптарының негізгі сипаттамалары, ауаның вертикальды қозғалыстары мен ауа массалары қарастырылған.

Оқу құралы гидрометеорологиялық институттардың, университеттердің студенттері және инженер-метеоролог студенттерге оқылатын «Синоптикалық метеорология» базалық курсына толығымен сәйкес келеді.

Ауа температурасы, атмосфералық қысым, ауа ылғалдылығы, жел алаптары сияқты негізгі метеорологиялық шамалардың алқаптарын талдау жасау арқылы инженер синоптик ауа райына болжау жасайтындығын ескеріп, бұл мәліметтердің болашақ синоптик маманы үшін құнды екенін атап өткен жөн. Сонымен қатар, метеорологиялық шамалар алқаптарының уақыт және кеңістік бойынша өзгерулері, горизонтальды және вертикальды градиенттері, олардың адвективті және трансформациялық өзгерулері толық қарастырылған.

Оракова Г.О. мен Мунайтпасова А.Н. дайындаған «5В061200 – Метеорология» мамандығы бойынша «Синоптикалық метеорология» (1-бөлім) атты оқу құралы баспаға ұсынылсын.

«География институты»

Гидрохимия және экологиялық токсикология

Лабораториясының жетекшісі Мадибеков А.С.